**Drugi Javni poziv NVO za predlaganje kandidata/kinje za člana/icu Radnog tima za izradu** **Analize stvaranja uslova za uvođenje procesa vetinga u pravosuđu**

Na osnovu člana 3 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija ("Sl. list CG", broj 41/18), Ministarstvo pravde upućuje

**JAVNI POZIV**

**nevladinim organizacijama za predlaganje kandidata/kinje za člana/icu Radnog tima za izradu Analize stvaranja uslova za uvođenje procesa vetinga u pravosuđu**

Ministarstvo pravde je u narednom periodu planiralo izradu **Analize stvaranja uslova za uvođenje procesa vetinga u pravosuđu**, kroz koji bi se utvrdila odgovornost svih onih sudija i državnih tužilaca koji su u prethodnom periodu nestručno i nesavjesno obavljali funkciju.

Broj predstavnika nevladinih organizacija u radnom tijelu: Nevladine organizacije u Radnom timu imaju **jednog** predstavnika/cu.

**Kriterijumi za nevladinu organizaciju koja može da predloži svog predstavnika u radnom tijelu:**

- da je upisana u registar nevladinih organizacija prije objavljivanja javnog poziva;

- da u statutu ima utvrđene djelatnosti i ciljeve u oblastima koje su u vezi sa pitanjem koje sagledava ili normativno uređuje radno tijelo;

- da je u prethodne tri godine, u vezi sa pitanjem koje sagledava ili normativno uređuje radno tijelo, sprovela istraživanje, izradila dokument, organizovala skup ili realizovala projekat usmjeren na unapređenje stanja u određenoj oblasti;

- da je predala poreskom organu prijavu za prethodnu fiskalnu godinu (fotokopija bilansa stanja i uspjeha);

- da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici.

**Kriterijumi koje treba da ispunjava predstavnik nevladine organizacije u radnom tijelu:**

- da ima prebivalište u Crnoj Gori;

- da ima iskustvo u oblasti na koju se odnosi pitanje koje sagledava ili normativno uređuje radno tijelo;

- nije član organa političke partije, javni funkcioner, državni službenik, odnosno namještenik.

**Dokumentacija koja se dostavlja uz predlog predstavnika nevladine organizacije u radnom tijelu:**

- dokaz da je nevladina organizacija upisana u registar nevladinih organizacija (fotokopija);

- fotokopija statuta nevladine organizacije;

- dokaz da je nevladina organizacija u prethodne tri godine, u vezi sa pitanjem koje sagledava ili normativno uređuje radno tijelo, sprovela istraživanje, izradila dokument, organizovala skup ili realizovala projekat usmjeren na unapređenje stanja u određenoj oblasti, potpisan od strane lica ovlašćenog za zastupanje i potvrđen pečatom nevladine organizacije;

- dokaz da je predala poreskom organu prijavu za prethodnu fiskalnu godinu (fotokopija bilansa stanja i uspjeha);

- izjava lica ovlašćenog za zastupanje nevladine organizacije o tome da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici;

- fotokopija lične karte ili druge javne isprave na osnovu koje se može utvrditi identitet predstavnika nevladine organizacije u radnom tijelu;

- biografija predstavnika nevladine organizacije u radnom tijelu;

- dokaz o iskustvu predstavnika nevladine organizacije u oblasti na koju se odnosi pitanje koje sagledava ili normativno uređuje radno tijelo (stručni rad, sertifikat ili drugi dokument);

- izjava predstavnika nevladine organizacije u radnom tijelu da nije član organa političke partije, javni funkcioner, rukovodeće lice ili državni službenik, odnosno namještenik;

- izjava predstavnika nevladine organizacije da prihvata da ga ta nevladina organizacija predloži kao svog predstavnika u radnom tijelu.

**Rok za dostavljanje predloga je 10 dana od dana objavljivanja ovog poziva.**

Predlaganje kandidata/kinje vrši se na propisanom obrascu, koji se može preuzeti OVDJE.

Propisani obrazac za predlaganje kandidata/kinje sa potrebnim prilozima, dostavlja se u prostorijama Ministarstva pravde, radnim danima od 9 do 11 časova i od 12 do 14 časova ili na adresu:

**Ministarstvo pravde**

**Direktorat za pravosuđe**

**Vuka Karadžića 3**

**81 000 Podgorica**

sa napomenom: *“Predlaganje kandidata za člana Radnog tima za izradu Analize stvaranja uslova za uvođenje procesa vetinga u pravosuđu”*

Ministarstvo pravde će, u roku od sedam dana od isteka roka za dostavljanje predloga, na internet stranici [www.gov.me/mpa](http://www.gov.me/mpa) objaviti listu kandidata/kinja koji su predloženi za članove/ce Radnog tijela, sa nazivima nevladinih organizacija koje su ga/je predložile.

Predlog kandidata/kinja za člana/icu Radnog tima biće razmatran samo ako je dostavljen na propisanom obrascu i uz svu potrebnu dokumentaciju.

Eventualna pitanja oko postupka predlaganja kandidata/kinja za člana/cu Radnog tima, mogu se dostaviti elektronskim putem, na adresu: zorka.robovic@mpa.gov.me .

Naziv organizacione jedinice organa državne uprave koja je odgovorna za realizaciju pitanja koje sagledava ili normativno uređuje radno tijelo: Direktorat za pravosuđe.

Broj: 01-078/22-11771-1

Podgorica, 21.12.2022. godine

**MINISTAR**

Marko Kovač